paragraph_text: Nakon robije nije mogao naći radno mjesto u Hrvatskoj, pa odlazi u Bugojno u BiH, gdje je upoznao svoju drugu suprugu - Jelenu, s kojom je imao i trećega sina. Nakon nekog vremena vratio se u Zagreb, gdje je predavao hrvatski i francuski u Gimnaziji franjevaca konventualaca na Svetom Duhu. Od 1967. do 1991. bio je profesor u Klasičnoj gimnaziji na Šalati, predavajući spomenute jezike, sociologiju i filozofiju. Stručno je obrazovao i očinski odgajao brojne generacije hrvatskih svećenika i intelektualaca.